《东溪闲居示众偈》
宋代·释行瑛

联络藤萝一径，行穷始到松门。
篱畔野华不艳，堂前流水非喧。
午饭龙离铁钵，夜深月落金盆。
此是真修行处，何人得意忘言。
灵山河沙圣众，黄梅七百高僧。
悟华晓称迦叶，传衣夜唤卢能。
心自本来不有，法道得了何曾。
斋后酽茶三盏，丛林一任喧腾。

作者简介：释行瑛，法号广鉴，俗姓毛，桂州（今广西桂林）人。住庐山开先寺。为南岳下十三世，东林照觉总禅师法嗣。《嘉泰普灯录》卷六、《五灯会元》卷一七有传。今录诗十八首。